CELEX: 32022R0556
Language: sk
Date: 2022-04-01 00:00:00
Title: Vykonávacie nariadenie Komisie (EÚ) 2022/556 z 1. apríla 2022 o zatriedení určitého tovaru do kombinovanej nomenklatúry

7.4.2022   
               
               
                  SK
               
               
                  Úradný vestník Európskej únie
               
               
                  L 108/13
               
            
         VYKONÁVACIE NARIADENIE KOMISIE (EÚ) 2022/556
         z 1. apríla 2022
         o zatriedení určitého tovaru do kombinovanej nomenklatúry
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie (1), a najmä na jeho článok 57 ods. 4 a článok 58 ods. 2,
         keďže:
         
                     (1)
                  
                  
                     S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu Rady (EHS) č. 2658/87 (2), je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
                  
               
                     (2)
                  
                  
                     V nariadení (EHS) č. 2658/87 sa stanovili všeobecné pravidlá na interpretáciu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá alebo ktorá k nej pridáva akékoľvek ďalšie rozdelenie a ktorá je stanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.
                  
               
                     (3)
                  
                  
                     Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe odôvodnenia uvedeného v stĺpci 3 danej tabuľky.
                  
               
                     (4)
                  
                  
                     Je potrebné umožniť, aby sa držiteľ záväzných informácií o nomenklatúrnom zatriedení tovaru vydaných v súvislosti s tovarom, na ktorý sa vzťahuje toto nariadenie, ktoré nie sú v súlade s týmto nariadením, mohol na tieto informácie aj naďalej odvolávať počas určitého obdobia v súlade s článkom 34 ods. 9 nariadenia (EÚ) č. 952/2013. Toto obdobie by malo byť stanovené na tri mesiace.
                  
               
                     (5)
                  
                  
                     Opatrenia stanovené v tomto nariadení sú v súlade so stanoviskom Výboru pre colný kódex,
                  
               PRIJALA TOTO NARIADENIE:
         
            Článok 1
            Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry pod číselný znak KN uvedený v stĺpci 2 tejto tabuľky.
         
         
            Článok 2
            Na záväzné informácie o nomenklatúrnom zatriedení tovaru, ktoré nie sú v súlade s týmto nariadením, je možné odvolávať sa aj naďalej v súlade s článkom 34 ods. 9 nariadenia (EÚ) č. 952/2013 počas troch mesiacov odo dňa nadobudnutia účinnosti tohto nariadenia.
         
         
            Článok 3
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 1. apríla 2022
            
               
                  Za Komisiu
               
               
                  v mene predsedníčky
               
               Gerassimos THOMAS
               
                  generálny riaditeľ
               
               
                  Generálne riaditeľstvo pre dane a colnú úniu
               
            
         
         
            (1)  Ú. v. EÚ L 269, 10.10.2013, s. 1.
         
            (2)  Nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (Ú. v. ES L 256, 7.9.1987, s. 1).
      
      
         
            PRÍLOHA
            
                        Opis tovaru
                     
                     
                        Zatriedenie (číselný znak KN)
                     
                     
                        Odôvodnenie
                     
                  
                        (1)
                     
                     
                        (2)
                     
                     
                        (3)
                     
                  
                        Súprava označená ako „kompozitný systém na opravu zubov“ predkladaná na predaj v malom v kartónovej škatuli, v ktorej sú všetky prvky predložené spolu s pokynmi na použitie.
                        Súpravu tvoria:
                     
                     
                        3006 40 00 
                     
                     
                        Zatriedenie je určené všeobecnými pravidlami 1, 3 b) a 6 na interpretáciu kombinovanej nomenklatúry, poznámkou 4 f) k 30. kapitole a znením číselných znakov KN 3006  a 3006 40 00 .
                        Zatriedenie do položky 9021  je vylúčené, keďže výrobok nie je prefabrikovaným výrobkom (ako napríklad korunka), ktorý sa výzorom podobá na určitú postihnutú časť tela [pozri aj vysvetlivku k harmonizovanému systému k položke 9021 , oddiel III, prvý odsek a časť (B) bod (4) a prvú vetu druhého pododseku].
                        Kompozitné materiály, ktorými sú injekčné striekačky naplnené, sú zložkami, ktoré súprave dávajú jej podstatný charakter. Môžu sa používať v zubnom lekárstve ako zubné výplne, na ktoré sa vzťahuje položka 3006  [poznámka 4 f) k 30. kapitole, pozri aj vyššie uvedenú vysvetlivku k harmonizovanému systému k položke 9021 , oddiel III, časť (B), druhý pododsek, prvú vetu].
                        Zatriedenie do položky 3824  a do položky 3906  je vylúčené, keďže výrobok je bližšie špecifikovaný znením poznámky 4 f) k 30. kapitole ako zubná výplň.
                        Výrobok sa preto má zatriediť pod číselný znak KN 3006 40 00  ako ostatné zubné výplne.
                     
                  
                        
                                    —
                                 
                                 
                                    opacitné pasty
                                 
                              
                     
                        (2 × 2 ml);
                     
                  
                        
                                    —
                                 
                                 
                                    dentínové, krčkové, incizálne, priesvitné pasty, svetlom vytvrdzovaný primer na
                                 
                              
                     
                        (4 × 4 g);
                     
                  
                        
                                    —
                                 
                                 
                                    vytvorenie väzby ku kovu (Metal Photo Primer)
                                 
                              
                     
                        (1 × 7 ml);
                     
                  
                        
                                    —
                                 
                                 
                                    kefka (1 rúčka + 10 hlavíc);
                                 
                              
                                    —
                                 
                                 
                                    jednorazové misky;
                                 
                              
                                    —
                                 
                                 
                                    papierové podložky;
                                 
                              
                                    —
                                 
                                 
                                    ľahký ochranný kryt.
                                 
                              
                  
                        Pasty sú kompozitnými materiálmi, ktorých základ tvoria metakryláty a anorganické plnivo, a sú predkladané v injekčných striekačkách pripravených na okamžité použitie.
                        Svetlom vytvrdzovaný primer je adhezívna tekutina, ktorá vytvára väzbu medzi kovmi a kompozitnými materiálmi.
                        Časti súpravy sa predkladajú na použitie spolu v zubnom lekárstve na výrobu koruniek (dočasných alebo trvalých), mostíkov, inlejí, onlejí, faziet a koruniek na predné zuby, ako aj na opravu rekonštruovaných zubov a ako zubné výplne.